Közéleti szerepe jelentős. Alapító főszerkesztője a kolozsvári "Visszhang" diákrádiónak (1973–76), az 1989. decemberi fordulatkor részt vesz a demokratikus magyar szervezkedésekben Kolozsvárt: a Nemzeti Megmentési Front Tanácsának tagja, az Erdélyi Magyar Műszaki Tudományos Társaság alelnöke (1990–92), az RMDSZ országos elnökségének tagja (1991–92), a Magyarok Világszövetségének 1992-től elnökségi tagja, 1996-tól elnökhelyettese, 2000-től elnöke; a Világszövetség Erdélyi Társaságának alapító elnöke (1994-től). A Magyar Kisebbség felelős kiadója (1996-tól). A 2000-es elnökválasztáskor Boross Péter exminiszterelnököt győzte le, azóta a Világszövetség egy fillér állami támogatást sem kap.